OpenLLM-France/wikimedia huggingface dataset:
# Anhalt-Bernburg

Anhalt-Bernburg fou un comtat (els comtes s'anomenaven prínceps) del Sacre Imperi Romanogermànic i posteriorment un ducat d'Alemanya governat per la casa d'Ascània i amb seu a Bernburg, avui dia a Saxònia-Anhalt. Va sorgir com una subdivisió d'Anhalt el 1252 i va existir fins a 1468 quan es va extingir i fou repartit entre Anhalt-Dessau i Anhalt-Kothen. Va sorgir altre cop com a ducat per partició en cinc parts del ducat d'Anhalt-Dessau.
El principat d'Anhalt-Bernburg es va dividir en Anhalt-Bernburg i Anhalt-Harzgerode el 1635, però aquesta segona línia es va extingir el 1709 i va retornar a la línia principal, només per tornar-se a dividir el 1718 en Anhalt-Bernburg i Anhalt-Zeitz-Hoym. Aquesta segona línia fou rebatejada Anhalt-Bernburg-Schaumburg-Hoym el 1727 però va desaparèixer el 1812 i el seu territori va passar altre cop a la línia principal. El 1807 l'Anhalt Bernburg va ser elevat a ducat per l'emperador, sent príncep Aleix Frederic Cristià. El 1863 Alexandre Carles, el segon duc, va morir sense fills, i la nissaga es va extingir, passant el ducat a Anhalt-Dessau.

## Primer comtat/principat d'Anhalt-Bernburg

* Bernat I 1252-1286
* Joan I 1286-1291 (co-príncep)
* Bernat II 1286-1318 (junt amb l'anterior fins a 1291)
* Bernat III 1318-1348
* Bernat IV 1348-1354 (co-príncep)
* Enric IV 1348-1374 (co-príncep fins a 1354)
* Otó III 1354-1404
* Bernat V 1374-1420 (co-príncep)
* Otó IV 1404-1415
* Bernhard VI 1404-1468 (co-príncep fins a 1415)

## Segon comtat-principat (des de 1807 ducat)

* Cristià I 1603-1630
* Cristià II 1630-1656
* Víctor Amadeu 1656-1718
* Carles Frederic 1718-1721
* Víctor Frederic 1721-1765
* Frederic Albert 1765-1796
* Aleix Frederic Christià 1796-1834 (comte/príncep fins a 1807, després duc)
* Alexandre Carles 1834-1863
** Regència de Frederica de Schleswig-Holstein-Sonderburg-Glücksburg, 1855-1863 (+1902)

## Referències

* Regnal chronologies Arxivat 2019-09-26 a Wayback Machine.
# SimCity Societies

SimCity Societies és un videojoc de la franquícia SimCity. El 2004 l'enginyer francès Luc Barthelet va confirmar a la televisió que estava preparant la cinquena entrega d'aquesta famosa saga, encara que més tard la mateixa EA ho va desmentir, comentant que era prematur parlar sobre aquest assumpte.
El seu creador, Will Wright, també confirmá durant el passat E3 que estaven treballant en això i que SimCity tornaria a les seves arrels.
Més tard, el 2 de novembre de 2006 EA va anunciar durant les seves previsions fiscals els futurs llançaments en què es trobava un nova entrega de la saga SimCity. Segons les declaracions del responsable financer d'EA, Warren Jenson, el nou SimCity sortiria entre els mesos de Setembre de 2007 i Març de 2008 (correspon amb un període fiscal d'AU).
La distribuïdora russa SoftClub va confirmar, en la llista de futurs llançaments publicada a començaments de Febrer de 2007, que SimCity 5 era a la llista de llançaments de 2007, ja que EA no té seu a Rússia, encarrega a SoftClub la distribució del simulador urbà, entre altres jocs, al mencionat país). El lloc Web rus Absolute Games va publicar una notícia en què indicava que a l'Octubre de 2007 arribaria una pluja de llançaments amb SimCity, Crysis i Spore com a protagonistes.
Més tard la tenda online Take 2 confirmava en el seu catàleg a SimCity, amb una data de llançament prevista per a Novembre, en format DVD i amb el codi de barres ja publicat.
L'anunci oficial va arribar quan diversos mitjans indicaven que la revista Games For Windows posseïa l'exclusiva de SimCity. Sota el títol "SimCity reneix!", SimCity Societies es feia oficial, i coneixien els primers detalls i captures de pantalla. També arribava la notícia que no anava a ser desenvolupat per l'equip de Will Wright, sinó per Tilted Mill. De fet SimCity Societies és un Spin-off i no una seqüela. Tal com Will Wright va suggerir, l'entrega ha estat considerablement simplificada en comparació a anteriors entregues, amb un nou enfocament en l'aspecte social i menys en els detalls de la simulació urbana. Aquest canvi de direcció ha irritat en general a la gran majoria de seguidors de SimCity 4, que esperaven un joc que continués en la línia de realisme de l'última versió de SimCity. A conseqüència d'això, els fòrums de Tilted Mill i de molts altres fansites han estat objecte de nombroses crítiques per part de la comunitat, fins al punt que Chris Beatrice va haver de fer un anunci al fòrum per calmar els ànims.
El joc va ser llançat el 16 de novembre del 2007. Un dels objectius del joc és conscienciar al jugador del canvi climatic per això BP (empresa petroliera i d'energies alternatives) va prestá la seva col·laboració amb EA games.

## Referències

* ↑ «SimCity released». Business Wire. [Consulta: 14 novembre 2007].

## Enllaços externs

* Arxivat 2008-08-19 a Wayback Machine. (castellà)
* Arxivat 2008-07-17 a Wayback Machine. (castellà)
* (castellà)
* Arxivat 2008-06-23 a Wayback Machine. (castellà)
# Proasellus vizcayensis

Proasellus vizcayensis és una espècie de crustaci isòpode pertanyent a la família dels asèl·lids.

## Hàbitat

És una espècie demersal.

## Distribució geogràfica

Es troba a Europa: Busturia (Biscaia, el País Basc).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 2003. Isopodes Aselloides stygobies d"Espagne, III. - Le genre Proasellus: B- espèces anophthalmes. Beaufortia 53(6): 129-158.
* 1 2 Catalogue of Life (anglès)
* ↑ uBio (anglès)
* ↑ SeaLifeBase (anglès)
* ↑ Fernández, J., 2004. Noticia de nuevos táxones para la ciencia en el ámbito íbero-balear y macaronésico. Graellsia, 60(2): 217-243.
* ↑ World Register of Marine Species (anglès)
* ↑ World Marine, Freshwater and Terrestrial Isopod Crustaceans Database (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
# Brela

Brela (/brě̞la/) és un poble de Croàcia situat al comtat de Split-Dalmàcia. El 2020 tenia una població estimada de 1.657 habitants.

## Referències

* ↑ «Split-Dalmacija (County, Croatia) - Population Statistics, Charts, Map and Location» (en anglès), 9 desembre 2021. [Consulta: 31 desembre 2021].
# Calomyscus hotsoni

Calomyscus hotsoni és una espècie de mamífer rosegador de la família dels calomíscids. Viu al sud-est de l'Iran i el sud-oest del Pakistan. El seu hàbitat natural són les zones àrides i rocoses amb palmeres de l'espècie Nannorrhops ritchieana, així com els cims secs i rocosos amb matolls dispersos. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del soldat i funcionari britànic John Ernest Buttery Hotson.

## Referències

* ↑ Jordan, M.; Molur, S.; Nameer, P. O. «Calomyscus hotsoni» (en anglès). Llista Vermella d'Espècies Amenaçades de la UICN, 2017. [Consulta: 19 gener 2020].
* ↑ Beolens, Watkins i Grayson, 2009, «Hotson».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
# FastCGI

FastCGI (en anglès interfície de porta comú ràpida) és un protocol estàndard per als servidors web que permet executar programes com si fossin aplicacions de consola (també coneguts com a línia d'ordres) que s'executen al servidor tot generant pàgines web de manera dinàmica. A diferència del CGI, el protocol SCGI té major velocitat (menor latència).

## Funcionalitat

* CGI crea un nou procés en el servidor web cada cop que hi ha una sol·licitud, la qual cosa fa perdre memòria i rapidesa.
* FastCGI, en canvi, crea procesos interns més senzills i des del punt de vista del servidor web només empra un procés.
* El administradors i programadors web creen un procés FastCGI per a cada llenguatge (mod_perl, mod_php, etc.).

## Servidors web que utilitzen FastCGI

* Apache HTTP Server
** Implementat per mod_fcgid. Aquest mòdul solia ser d'un tercer, però va ser lliurat a l'ASF com un servidor Apache HTTP el 2009, guiat per Chris Darroch. Només suporta UNIX sockets, no TCP sockets.
** També s'empra nn mòdul d'un tercer mod_fastcgi.
** Multiplexat de sol·licituds a través d'una sola connexió està prohibit per Apache 1.x, per tant no està suportat
** A Apache 2.4, mod_proxy_fcgi va ser afegit, suportant TCP FastCGI servers.
* Avuna HTTPD
* Caddy
* Cherokee
* Hiawatha
** Suporta Loadbalancing FastCGI
** Suporta chrooted FastCGI servers
* Jetty (web server)
* Kerio WebSTAR
* Lighttpd
* LiteSpeed Web Server
* Microsoft IIS
* Nginx
* NaviServer
* OpenBSD's httpd(8)
* Open Market Web Server
* Resin Application Server
* Roxen Web Server
* ShimmerCat web server.
* Sun Java System Web Server
* Zeus Web Server

## Vegeu també

* Protocol CGI
* Protocol SCGI

## Referències

* ↑ «What is FastCGI? - Definition from WhatIs.com» (en anglès). SearchMicroservices, 28-05-2017. Arxivat de l'original el 2017-05-26 [Consulta: 28 maig 2017].
* ↑ «What is FastCGI? | Web Hosting y hosting clásico - Ayuda de GoDaddy MX» (en anglès). https://mx.godaddy.com.+[Consulta: 28 maig 2017].
* ↑ «What is Fast Common Gateway Interface (FastCGI)? - Definition from Techopedia» (en anglès). Techopedia.com, 28-05-2017.
# Meriones shawi

Meriones shawi és una espècie de mamífer rosegador de la família dels múrids. Viu a Algèria, Egipte, Líbia, el Marroc i Tunísia. El seu hàbitat natural són les estepes. És una espècie en risc mínim, és a dir, no sembla que hi hagi cap amenaça significativa per a la seva supervivència. L'espècie fou anomenada en honor de l'explorador i reverend britànic Thomas Shaw.

## Referències

* ↑ Granjon, L. Meriones shawi. UICN 2016. Llista Vermella d'espècies amenaçades de la UICN, edició 2016, consultada el 19 agost 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 375. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Sedum palmeri

Sedum palmeri (sin. Sedum compressum), també dit crespinell de palmera, és una planta suculenta pertanyent al gènere Sedum. És originari de les muntanyes del Mèxic.
És utilitzada en horticultura per a guarnir les potées, les rocalles i les vorades de jardí.

## Descripció

Sedum palmeri té un port arbustif, reptant o recaient segons la cultura i l'exposició. Pot mesurar fins a 20 d'alt i se sembla a un Aeonium.
La planta forma de rosetes petites de fulles sèssils blau-verd, vermell en cas de calor o de gel, de 5 a 8 cm de diàmetre, portades per tiges ramificades d'una vintena de centímetres.
Dona moltes flors grogues d'aproximadament 2 cm de diàmetre portades per una cima multípar i caracteritzades per 5 sèpals i 5 pètals punxeguts al voltant de nombrosos estams més llargs que aquests. La seva floració precoç a la primavera (més d'hora si les plantes han estat entrades en un lloc calent) en fa una planta mel·lífera interessant.

## Cultura

L'espècie és rústica (Zona USDA 8, fins a -10 °C però en un terra molt drenant). Té un creixement molt ràpid i aprecia el ple sol.
L'esqueix és molt fàcil (tija sola o roseta amb almenys 1 cm de tija). Un fragment esqueixat a l'estiu ja florirà al mig de l'hivern següent.
Pot rebre un perxell o ser tallat per a fer-ne una sort de bonsai en pocs anys.

## Referències

* ↑ Watson, Sereno (1882). Proc. Amer. Acad. Arts xvii. 355.
* ↑ Filippi, Olivier. Pour un jardin sans arrosage (For a garden without irrigation) (en francès). Arles: Actes Sud, 2007. ISBN 978-2-7427-6730-4.
# Brays Efe

Brays Fernández Vidal, conegut com a Brays Efe (Las Palmas de Gran Canaria, Gran Canària, 30 de setembre de 1988), és un actor espanyol conegut pel seu paper en la sèrie de Netflix Paquita Salas i la seva participació posterior al programa Tu cara me suena d'Antena 3.

## Biografia

Va néixer a Las Palmas de Gran Canaria, encara que es va criar en una granja a Nigrán (Pontevedra) i posteriorment a Calahorra (La Rioja). Va estudiar Comunicació Audiovisual a la Universitat Complutense de Madrid i ha treballat com a periodista, ajudant de càsting i locutor de ràdio. Així mateix, ha escrit i dirigit tres curtmetratges i dues obres per microteatre. Com a actor, ha encarnat a Paquita Salas a la sèrie web Paquita Sales, que li va valer el premi Feroz al millor actor protagonista d'una sèrie el 2017, i ha participat en la pel·lícula ¿Cómo sobrevivir a una despedida?. Va participar en la gala dels Premis Goya 2018 amb un monòleg encarnant el seu personatge Paquita Salas.

## Filmografia
### Pel·lícules

| Any | Pel·lícula | Personatge | Director(és) |
| 2013 | Faraday | Blogger | Norberto Ramos del Val |
| 2013 | El futuro | | Luis López Carrasco |
| 2015 | ¿Cómo sobrevivir a una despedida? | Mateo | Manuela Burló Moreno |
| 2016 | La sexta alumna | Mangui | Benja de la Rosa |
| 2017 | El año de la plaga | Miguel | C. Martín Ferrera |
| 2017 | Proyecto tiempo | Dani | Isabel Coixet |
| 2018 | Paella today | El Influencer | César Sabater |
| 2019 | ¿Qué te juegas? | Álex | Inés de León |
| 2020 | Orígenes secretos | Jorge Elías | David Galán Galindo |

### Sèries

| Any | Sèrie | Canal | Personatge | Notes |
| 2014 | El Tea Party de Alaska y Mario | YouTube | El Majordom | 4 episodis |
| 2016 - present | Paquita Salas | Flooxer / Netflix | Paquita Salas | 15 episodis |
| 2017 | Ella es tu padre | Telecinco | Presentador de Corazonada | 1 episodi |
| 2018 | Looser | Flooxer | Juan Paul | 2 episodis |
| 2019 | Terror y feria | Flooxer | Ell mateix | 1 episodi |
| 2019 | Por H o per B | HBO Espanya | | 10 episodis |

### Programes de televisió

| Any | Programa | Cadena | Notes |
| 2014 | Gran Hermano 15: El debate | Telecinco | Col·laborador |
| 2018 | Tu cara me suena 6 | Antena 3 | Convidat |
| 2018 - 2019 | Tu cara me suena 7 | Antena 3 | Concursant |
| 2018 - 2019 | Campanadas de fin de año Canarias | Antena 3 | Presentador |
| 2018 - 2019 | Lo siguiente | TVE | Col·laborador |

## Teatre

Obres :
| Any | Títol | Paper | Notes |
| 2017 | La llamada | Sor Bernarda dels Arcs | 6 funcions |
| 2019 | Las cosas extraordinarias | | |

## Referències

* ↑ S.L., EDICIONES PLAZA,. «Entrevista a Paquita Salas: low cost, los años 90 de Almodóvar e ingenio» (en castellà). Cultur Plaza. [Consulta: 23 gener 2017].
# Fast 20XX

El FAST 20XX (Future high-Altitude high-Speed Transport 20XX) és un programa de l'Agència Espacial Europea (ESA) per desenvolupar les tecnologies necessàries per a un avió espacial suborbital hipersònic. El finançament del programa es va establir en el marc del European Commission's Seventh Framework Programme.

## Descripció

El programa FAST 20XX es destina a proporcionar una base tecnològica per a la introducció industrial d'un avió suborbital hipersònic avançat de mitjà a llarg termini. No hi ha cap disseny detallat del vehicle que estigui prevista en el marc del programa en la seva forma actual, el treball se centra en el domini de les tecnologies necessàries per al desenvolupament d'aquests dissenys. Quan les tecnologies que es necessiten són identificades, els investigadors planegen desenvolupar les eines específiques d'anàlisi, numèric i experimental necessaris per investigar-ho. El projecte també analitzarà els aspectes legals i reglamentaris relacionats amb el vol suborbital en consulta amb el govern i les autoritats internacionals.
Hi ha dos conceptes que se centren en el marc del programa. El primer, ALPHA, es basa en el SpaceShipOne, que va guanyar el Ansari X-Prize en el 2003. Un aspecte clau del disseny és la necessitat d'un pla de suport per llançar el vehicle suborbital. El segon disseny per analitzar es basa en el concepte del SpaceLiner del German Aerospace Center. El SpaceLiner és un vehicle totalment propulsada per coet destinat a aconseguir un viatge de ritme ultra-ràpid de llarga distància per a passatgers i transport de mercaderies, amb la intenció de transportar 50 passatgers d'Austràlia a Europa en 90 minuts.

## Referències

* ↑ «FAST20XX (Future High-Altitude High-Speed Transport 20XX)». ESA, 16-12-2009. Arxivat de l'original el 20 d’octubre 2012. [Consulta: 11 febrer 2013].
* ↑ Sippel, M. «SpaceLiner - a Visionary Concept of an Ultra Fast Passenger Transport under Investigation in FAST20XX». 16th AIAA/DLR/DGLR International Space Planes and Hypersonic Systems and Technologies Conference, 2009.

## Enllaços externs

* ESA Technology Development, contains program description
Agència Espacial Europea :
# Moliner

El moliner és la persona que té a càrrec seu un molí, en qualsevol de les seves variants (d'aigua, de vent i de sang, principalment).

## A Mallorca

A Mallorca, l'ofici de moliner centrava la seva activitat en la molta de grans. A ciutat, els moliners s'agrupaven en un col·legi professional, que apareix perfectament organitzat ja el 1441; llavors s'hi integraven tant els moliners d'aigua com els de vent, per bé que els primers eren més importants, perquè, a la ciutat, els molins d'aigua eren més nombrosos. El seu patró era sant Bernat, que veneraven al monestir de la Real, atès que era també era el patró dels monjos cistercencs del monestir, mentre que la sala la tenien al carrer del Pes de la Farina. El seu escut era una roda de molí.
El 1636, els moliners de vent s'escindiren del col·legi per formar-ne un de propi. El col·legi dels moliners de vent tenia per patró sant Llorenç, motiu pel qual, a Mallorca, en moltes de torres de molí hi havia una petita imatge del sant. Els moliners veneraven el seu sant a l'església del Socors, i el seu escut el conformava un molí de vent.
Pel que fa a la Part Forana, el 1633 els moliners (llavors encara units, d'aigua i de vent) se segregaren dels de la ciutat i es posaren sota la protecció del Santíssim Sagrament. Un any més tard, el 1634, els moliners de vent de Manacor formaren un col·legi propi. A Sóller, el 1650 els moliners d'aigua també erigiren un col·legi a part, conservant l'advocació de Sant Bernat. El 1684, per la seva banda, els moliners de vent de Llucmajor, Montuïri i Felanitx també se segregaren per crear el seu propi col·legi.
Per les ordinacions conegudes se sap que sols tenien accés a la categoria de sobreposat de l'ofici els senyors de molí, que eren dos. Exerciren el càrrec sense rebre cap remuneració fins que, el 1533, hom els concedí una gratificació anual d'un ducat d'or. Havien de tenir cura del llibre i de la caixa de l'ofici, proveïda de dos panys, i custodiar una clau per hom. Normalment, el senyor de molí no treballava directament, sinó que llogava el molí. El llogater havia de donar fermança al mostassaf, per tal que servís per esmenar els possibles fraus comesos en el molí. Per exercir de moliner, fos com a senyor o com a llogater, s'havia de pagar una confraria de 2 sous cada dissabte, i era expulsat del gremi qui no l'abonava. Si després de l'expulsió continuava treballant, rebia un ban de 100 sous.
Els traginers estaven, en part, sotmesos a l'ofici de moliners. Un altre cas era el dels moliners drapers, encarregats de l'adobament dels draps, que no s'integraven en el col·legi, sinó que depenien de l'ofici de paraire.

## Referències

* 1 2 3 4 5 «Moliner». A: Dolç i Dolç, Miquel (coord.). Gran Enciclopèdia de Mallorca. Volum 11. Palma: Promomallorca, p. 88. ISBN 84-8661702-2.
* 1 2 3 Quetglas Gayà, B. Los gremios de Mallorca. Imprenta Politécnica, 1980, p. 160-164.
# Anastasi, Fèlix i Digna de Còrdova

Anastasi, Fèlix i Digna (diversos llocs d'Andalusia, s. VIII-IX - Còrdova, 14 de juny de 853) foren tres cristians mossàrabs, morts com a màrtirs a mans de musulmans. Són venerats com a sants per diverses confessions cristianes, amb els altres Màrtirs de Còrdova.

## Biografia

Anastasi era un sacerdot ja gran, que havia estat monjo. Quan Fàndila de Peña Melaria va ésser executat, Anastasi es presentà l'endemà davant del jutge de Còrdova i es confessà cristià. Condemnat a mort, fou decapitat, juntament amb el també monjo Fèlix. Aquest havia vingut des de Getúlia (nord d'Àfrica) i s'havie fet cristià. Els dos cossos decapitats foren exposats amb el de Fàndila, vora el riu.
El mateix dia fou excecutada Digna, religiosa que, en saber d'aquestes morts, va deixar el monestir per ésser màrtir, presentant-se als jutges i retraient-los la seva crueldat.
Els cossos de tots tres foren cremats i les seves cendres llençades al riu Guadalquivir.

## Veneració

Immediatament, la comunitat cristiana els considerà màrtirs. La festivitat litúrgica dels tres sants se celebra el dia del seu martiri, el 14 de juny.

## Bibliografia

* Digna, Anastasio y Félix, Santos.
# Shireplitis

Shireplitis és un gènere d'himenòpters de la família dels bracònids nativa de Nova Zelanda. Els individus d'aquesta família es mouen en un rang d'entre 1,8 i 2,4 mm de llargària del seu cos. Cinc de les sis espècies conegudes viuen només a l'Illa del Sud, mentre que l'altra es troba a l'Illa del Nord. El nom d'aquest gènere deriva de La Comarca (Shire en anglès), la llar fictícia dels hòbbits a les obres de J. R. R. Tolkien, i cinc de les espècies porten el nom d'un hòbbit, mentre que l'altra porta el nom del propi Tolkien.

## Descripció

Els individus d'aquestes espècies poden ser marrons o negres, i tenen unes dimensions d'entre 1,8 i 2,4 mm de llargària en el seu cos, amb quatre ales. Les espècies del gènere Shireplitis es diferencien d'altres membres de la subfamília de la microgastrinae per tenir unes potes relativament més curtes i més robustes, segments d'antenes més curtes en el cas de les femelles, en la forma del propodeum (primer segment abdominatl) i, en l'estructura de l'hipogeum, un 9è segment abdominal modificat.

## Taxonomia

* Shireplitis bilboi, anomenada per Bilbo Saquet, localitzada a l'Illa del Sud
* Shireplitis frodoi, anomenada per Frodo Saquet, localitzada a l'Illa del Sud
* Shireplitis meriadoci, anomenada per Meriadoc Brandiboc, localitzada a l'Illa del Sud
* Shireplitis peregrini, anomenada per Peregrín Tuc, localitzada a l'Illa del Sud
* Shireplitis samwisei, anomenada per Samseny Gamgí, localitzada a l'Illa del Nord
* Shireplitis tolkieni, anomenada per J. R. R. Tolkien, localitzada a l'Illa del Sud

## Referències

* 1 2 Fernandez-Triana, J; Ward, DF; Cardinal, S; Van Achterberg, C «A review of Paroplitis (Braconidae, Microgastrinae), and description of a new genus from New Zealand, Shireplitis, with convergent morphological traits.». Zootaxa, 3722, 2013, pàg. 549–568. DOI: 10.11646/zootaxa.3722.4.6. PMID: 26171541.
# Sant Genís de Montellà

L'església de Sant Genís de Montellà és una església romànica del nucli de Montellà, en el municipi de Montellà i Martinet, a la comarca de la Baixa Cerdanya.
Com a església parroquial consta documentada al final del segle x amb motiu de la consagració de la Seu d'Urgell.

## Edifici

De nau única, la millor part conservada correspon a l'absis, datat del segle xii i que presenta una petita finestra en el seu centre de doble esqueixada, està coberta amb una volta d'arc ogival.
Durant la segona meitat del segle xviii es van realitzar reformes allargant la nau i reforçant els murs laterals. En allargar la nau per la part dels peus del temple i a causa del terreny, es van haver de construir uns graons de baixada per a l'entrada a l'església. L'any 1790 es va realitzar per a l'altar major un retaule barroc de fusta daurada, amb l'advocació a la Mare de Déu del Carme.
La porta d'entrada està formada per dues arquivoltes d'arc apuntat. Els fulls de fusta de la porta es conserven nombroses peces de ferro forjat, la majoria amb forma d'espirals.
* Interior de Sant Genís de Montellà
* Porta romànica d'arc apuntat a Sant Genís de Montellà
* Ferramenta romànica de la porta de Sant Genís de Montellà
* Retaule rococó de l'any 1790 de Sant Genís de Montellà

## Vegeu també

* Art romànic de la Baixa Cerdanya

## Bibliografia

* Ventosa i Serra, Enric. Les Esglésies romàniques de la Cerdanya. Farell, 2004. ISBN ISBN 84-95695-39-1.